Wrenchville puik | News24
DIE Wrenchville-krieketspan is van links, voor: Adriaan Nelson, Warren Joseph, JP Minnaar, Eaghan Coetzee en David Oss; agter: Sylvester Masipal, Daryll Peacock, Werner Buys, Breyten Buys, Oswald Willemse, Edwin Coetzee en Derick Dodds. Foto: Verska
DIE Wrenchville-krieketspan het Saterdag (28/11) sy laaste liga-wedstryd vir die jaar gespeel.
Tot dusver het Wrenchville ses uit agt wedstryde gewen en die span beklee die derde plek in die liga.
Saterdag het Wrenchville teen die buiteklubspan van die Hoërskool Kathu gespeel.
Wrenchville het eerste geboul en hul teenstanders vir 149 lopies uitgeboul.
Warren Joseph het 3 paaltjies vir 21 lopies in 9 beurte geneem. Breyten Buys het twee paaltjies vir 20 lopies in sewe beurte geneem. Daryll Peacock het 2 paaltjies vir 23 lopies in 6 beurte geneem. Edwin Coetzee het 1 paaltjie vir 9 lopies in 6 beurte geneem. JP Minnaar het 1 paaltjie vir 13 lopies in drie beurte geneem.
Wrenchville het gaan kolf en die teiken in die 24ste beurt gehaal.
Die jong aanvangskolwer Eaghan Coetzee het goed met die kolf gelyk voordat hy sy paaltjie op 27 lopies verloor het.
Sylvester Masipa het vinnig 51 lopies gemoker voordat hy sy paaltjie verloor het.